TV7 JERUUSALEMMA UUDISED
Tänased teemad -
ISIS nõuab juutide kõri läbi lõikamist
Iisrael vahistas olulise Hamasi ametniku
Rootsi on Euroopa tuliseim Iisraeli-vastane
Iisraellased päästsid Vahemerel põgenikke
Jeruusalemmas pussitatu hüüdis Jeesust appi
TV7 Jeruusalemma Uudistest - Shalom!
Israel Hayom kirjutab Islamiriigi ISISe uuest videost,
mis keskendub Iisraelis valitsevale uuele terrorilainele
ning Jeruusalemma al-Aqsa mošeega seotud pingetele.
Videol õhutatakse moslemeid agressiivsemale pühale sõjale
ehk džihaadile juutide vastu.
Video õhutab juutide vastu võitlema kõigi võimalike vahenditega,
nagu lõhkeainetega terroriseerimine,
tükkideks rebimine ja kõri läbilõikamine.
Video tähtsaimas lõigus esineb mitmeid tähtsaid tegijaid,
kes teatavad peagi Jeruusalemma saabumisest,
et aidata oma Palestiina vendadel juute tappa.
Juulis ähvardas ISIS Iisraeli otse ühes teises videos,
kus üks ISISe Süürias tegutsev tippagent vandus Iisraelile hävingut.
Videol ähvardati ka hävitada Hamas
ja kõik sekulariseerunud Palestiina rühmitused.
Arutz Sheva teatel vahistasid Iisraeli julgeolekujõud eelmine nädal
tähtsa Hamasi juhi, šeik Hassan Yousefi,
kes on aastaid vangis veetnud kogenud terrorist.
2006. a, oma vanglasoleku ajal,
valiti ta Palestiina parlamendi seadusandluskomisjoni.
Hamasi kinnitusel töötas Yousef rühmituse poliitilises tiivas,
mis juhib Iisraeli-vastaseid diplomaatilisi rünnakuid
ning hangib relvi ja turvab tausta.
Yousefit peetakse Hamasi olulisimaks pressiesindajaks.
Ühe Lähis-Ida eksperdi sõnul oli Yousefi vahistamine profülaktika,
mis johtus sellest,
et Hamas andis käsu oma Juuda ja Samaaria sõjalistele struktuuridele
teha enesetapurünnakuid Iisraeli vastu,
et laiendada nn pussitamisintifadat.
Yousef vahistati esmakordselt 1971. a,
ja uuesti aastal 2006.
Ta vahistati lühidalt ka 2014. a juunis,
pärast kolme Iisraeli teismelise röövi ja mõrvamist.
Šeik Hassan Yousefit tuntakse ka selle poolest,
et ta tõukas ära oma poja Mosab Hassan Yousefi,
kui ta töötas Iisraeli Julgeoleku- teenistuse ISN-i informaatorina
koodnimega Roheline Prints.
Noorem Yousef pöördus hiljem kristlusse ja põgenes USAsse.
Ta avaldas ka autobiograafia oma põnevast tööst
Hamasi terroristruktuuride hävitamisel.
Mosab Youssefi pere katkestas temaga suhted.
Ynet Newsi andmeil teatas Iisraeli Välisministeerium hiljuti,
et Rootsi on Euroopa tuliseim Iisraeli-vastane.
Hoolimata Iisraeli palvest
pole Rootsi valitsus mõistnud hukka ühtki terrorirünnakut
Iisraelis praegu toimuva terrorilaine ajal.
Rootsi meedia raportid kalduvad Iisraeli vastu olema.
Rootsi kirik käitub samamoodi, kuigi näiliselt poliitikas ei osaleta,
vaid üksnes religiooni valdkonnas.
Lennufirma SAS eelmise nädala avaldus
Iisraeli lendude lõpetamise kohta
toetab Rootsi valitsuse Iisraeli-vastasuse määratlust.
Otsust lendude lõpetamise kohta põhjendati vähese kasumiga
ja regiooni poliitilise ebastabiilsusega.
Iisraeli suursaadik Rootsis Isaac Bachman
on karmilt kritiseerinud Rootsi valitsuse topeltmoraali,
kuna Euroopas toimuvad terrorirünnakud mõistetakse hukka,
kuid Iisraeli omad jäetakse tähelepanuta.
Iisraeli ametnike sõnul on Rootsi vaikusel poliitilised motiivid.
Rootslased tahavad kohta ÜRO Julgeolekunõukogus
ega tohi seetõttu pahandada araabiamaid
palestiinlaste terrorismi hukkamõistmisega.
Israel HaYomi teatel päästis Iisraeli lõbusõidulaev Vahemerel
11 Süüria ja Iraagi põgenikku.
Põgenike paat oli öösel ümber läinud Kreeka Castellorizo saare lähedal.
Päästetute seas oli naine, kes kandis oma 6-kuust surnud last.
Iisraeli laev kuulus Ashdodi Tsiviillaevanduse Koolile Poseidon.
Laev oli Türgi ranniku lähedal meresõiduõppusel,
kui reisijad märkasid paadirususid.
Iisraellased märkasid algul vaid ühte poissi ja tõstsid ta laeva.
Poiss palus, et iisraellased aitaksid ka teisi põgenikke,
kes olid Kreekasse suundunud ümberläinud paadis olnud.
Pärast otsinguid
leidsid iisraellased vees ulpimas 11 päästevestidega põgenikku,
kellest neli olid lapsed.
Iisraellased andsid esmaabi ka diabeedišokis mehele.
Kreeka võimud leidsid merest surnult
veel kolm rühmast kadunud põgenikku.
Algselt Iisraeli naasma pidanud Iisraeli laev muutis suunda
ja viis põgenikud Castellorizo saarele.
Iisraeli laeva meeskond andis põgenikele mobiiltelefoni,
et nad saaksid oma peredele helistada.
Põgenikud olid saadud abi eest tänulikud
ja neid üllatas, et laeva meeskond pärines Iisraelist.
Ynet News kirjutab hollandlannast Marike Veldmanist.
Veldmani turvatunnet raputas hiljuti
Jeruusalemmas kaks inimelu nõudnud terrorirünnakusse sattumine.
Veldman on juhtinud Ida-Jeruusalemmas 32 aastat
asenduskodu rasketest oludest pärit araabia lastele.
Kristlikus peres sündinud ja kasvatatud Veldman
on ise aastatega üles kasvatanud 20 araabia ja juudi last.
Kahe Ida-Jeruusalemma araablase terrorirünnak toimus Ida-Talpiotis,
bussis, milles reisis ka Veldman.
Üks terroristidest pussitas Veldmani mitu korda.
Veldmanil õnnestus bussist välja pääseda
ja saada abi möödunud autojuhilt,
kes ta Hadassa haiglasse toimetas.
Terrorirünnaku ajal, kui üks meestest Veldmani pussitas,
olevat naine Jeesust appi hüüdnud.
Veldman tänas abivalmis autojuhti ja Jumalat rünnakus ellujäämise eest.
Veldmanil on palju araabia sõpru ja ta tunneb nende frustratsiooni.
Tema sõnul on riigis palju ebaõiglust.
Ta tundis pussitaja suhtes haletsust,
kuid hetkel ta kardab araablasi ega suuda veidi aega neid usaldada.
Need olid meie tänased uudised. Shalom ja kohtumiseni!
Tõlge: Monika Jaaguri